Actealko sarraskia

Actealko sarraskia 1997ko abenduaren 22an, Chiapasko Acteal herrixkan Mexikoko gobernuari lotutako paramilitarrek 45 nekazari indigena hil zituzten. Carlos Salinas de Gortarik (1988-1994 epean presidentea), aurretik, zapatisten aurka ekiteko sare militar klandestino bat antolatua zuen. Hildako gehienak haurrak eta emakumeak izan ziren eta zapatistek egun beltza oroitzen dute. Hildakoak eliza batean otoitz egiten zeuden. 90 paramilitar inguru sartu ziren eliza barrura, zazpi orduz luzatu zen operazio batean. Polizia-talde batetik 200 metrora baino ez zegoen. 

Mexikoko gobernuak sarraskia komunitateen arteko gatazka etnikotzat jo zuen bitartean, oposiziogileek eta giza eskubideen aldeko taldeek Acteal herriaren oinarri soziala desegiteko gobernuaren estrategiaren partetzat jo zuten.

Gertaerak 
1997ko abenduaren 22an talde paramilitar batek ehunka nekazari hil zituen Acteal herrian, Chiapasen, zapatistek kontrolatzen zuten eremutik hurbil. Ernesto Zedillo lehendakariak negoziazio-prozesua azkartzeko agindua eman zuen, eta kargutik kendu zuen barne-ministroa. Bien bitartean, Mexikoko gudarosteak zapatisten kuartel nagusia inguratu zuen Lacandona oihanean, baina ez zuen lortu Marcos komandanteordea atxilotzerik. 1998an, Julio César Santiago Díaz jenerala atxilotu zuten Actealko sarraskian parte hartu izanaz akusaturik, haren mendeko armadak erasotuei laguntza eskaini ez izanaz, hain zuzen.

Biktimen zerrenda

Erreferentziak

Kanpo estekak 

Sarraskiak Mexikon
1997ko hilketak
Chiapas
Giza eskubideen urraketak Mexikon
Eskandaluak Mexikon
Mexikoko historia militarra
EZLN